Khepresh

Khepresh, også kalt Den blå krona og Krigskrona,  var det egyptiske navnet på  ei blå krone som ble båret av faraoer i Det gamle Egypt. I Det nye riket bar farao en slik krone i kamp, men også i flere seremonier.e.g. Myśliwiec, Karol, Eros on the Nile, Cornell University Press 2004, p.14 Tidligere omtalte man den som krigskrone, men moderne historikere forsøker å unngå betegnelsen fordi den hadde flere bruksområder.Kuhrt, Amélie, The Ancient Near East: C.3000-330 B.C., Taylor & Francis 1995, p.190 Hodeplagget ble lagd av stoffMaisels, Charles Keith, Early Civilizations of the Old World, Routledge 2001, p.60 eller lær som ble farget blått og utsmykket med små, gylne solskiver.

 Historikk 
300px|thumb|left|Tutankhamon som bueskytter i lett stridsvogn, med blå khepresh på hodet, i kamp mot fiender fra Midtøsten, ca. 1355 f.Kr. Maleri på elfenbein som dekor på kiste funnet i Kongenes dal. 
Amenhotep III, som regjerte omkring 1391-1353 f.Kr, var den første som er avbildet med den blå krona,Myśliwiec, Karol, Eighteenth Dynasty Before the Amarna Period, Brill 1985, p.27 og under de 18. og 19. dynastiene ble den båret som hovedkrone av enkelte faraoer.Bard, Katheryn A., Encyclopedia of the Archaeology of Ancient Egypt, Routledge 1999, p.412 Den blir tidligst nevnt i Kairo-stele nummer 20799 som er fra omkring 1600 f.Kr. under den andre mellomepoke i Egypt.Edwards, Iorwerth Eiddon Stephen; Nicholas Geoffrey Lemprière Hammond, Cyril John Gadd, The Cambridge Ancient History, Cambridge University Press 1975, s.51

 Mytologiske forbindelser 
Krona har trolig symbolisert fornyelse og fruktbarhet og blitt båret som tegn på en legitim arvtaker, det vil si med rettmessig krav på trona. Selv om den ofte ble brukt i forskjellige krigssituasjoner og som seierskrone, fantes det andre kroner til slik bruk. Ofte blir kongen som barn framstilt med blå krone, spesielt sammen med ammende gudinner, noe som forbinder ham direkte med gudene.
 Referanser 

 Se også 
 Hedjet, den hvite krona for Nedre Egypt
 Deshret, den røde krona for Øvre Egypt
 Pschent, dobbeltkrona for det forente Egypt
 Nemes, seremonielt hodetørkle for Egypts konger, faraoer og guddommer

 Eksterne lenker 

 Flere kroner fra Det gamle Egypt (på engelsk)

Kategori:Egyptologi
Kategori:Kronregalier
Kategori:Egyptisk mytologi
Kategori:Verdighetstegn
Kategori:Klesdrakt i oldtiden